CELEX: 62018TN0180
Language: fi
Date: 2018-03-12 00:00:00
Title: Asia T-180/18: Kanne 12.3.2018 – VJ v. EUH

7.5.2018   
            
            
               FI
            
            
               Euroopan unionin virallinen lehti
            
            
               C 161/69
            
         Kanne 12.3.2018 – VJ v. EUH
   (Asia T-180/18)
   (2018/C 161/86)
   Oikeudenkäyntikieli: ranska
   
      Asianosaiset
   
   
      Kantaja: VJ (edustaja: asianajaja N. de Montigny)
   
      Vastaaja: Euroopan ulkosuhdehallinto (EUH)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               [kumoamaan] kantajalle sähköpostitse 22.6.2017 lähetetyn EUH:n laskelman, ja tarvittaessa palkkalaskelman siltä osin kuin se koskee kantajalle tämän lapsista myönnettyä/myönnettävää koulutusavustusta;
            
         
               —
            
            
               velvoittamaan vastaajan korvaamaan kaikki oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vetoaa kanteensa tueksi kahteen kanneperusteeseen.
   
               1.
            
            
               Lainvastaisuusväitteeseen perustuvan ensimmäisen kanneperusteen mukaan riidanalaisella päätöksellä eli kantajan vetoamalla, 15.4.2016 päivätyllä ilmoituksella ja EUH:n Guidelinesilla rikotaan virkamiesten henkilöstösääntöjä ja sen liitettä X.
            
         
               2.
            
            
               Toisen kanneperusteen mukaan riidanalainen päätös on lainvastainen. Tämä peruste jakautuu viiteen osaan.
               
                           —
                        
                        
                           Ensimmäisen osan mukaan ennalta varautumisen, perustellun luottamuksen ja oikeusvarmuuden sekä hyvän hallinnon ja kantajan saavutettujen oikeuksien periaatteita on loukattu.
                        
                     
                           —
                        
                        
                           Toisen osan mukaan EUH on rikkonut antamiaan sitoumuksia, syyllistynyt huonoon hallintoon ja loukannut oikeusvarmuuden periaatetta ja kantajan perusteltuja odotuksia.
                        
                     
                           —
                        
                        
                           Kolmannen osan mukaan oikeutta perheeseen ja koulutukseen on loukattu.
                        
                     
                           —
                        
                        
                           Neljännen osan mukaan yhdenvertaisen kohtelun ja syrjintäkiellon periaatteita on loukattu.
                        
                     
                           —
                        
                        
                           Viidennen osan mukaan etuja ei ole punnittu eikä toteutettu toimenpide ole suhteellisuusperiaatteen mukainen.